ఆలూరు, కర్నూలు
ఆలూరు , ఆంధ్ర ప్రదేశ్ రాష్ట్రములోని కర్నూలు జిల్లా, ఆలూరు మండలం లోని గ్రామం, ఆ మండలానికి కేంద్రం. పిన్ కోడ్ : 518 395. ఈ గ్రామం ఒక శాసన సభ నియోజక వర్గం. దీని పరిధి లోని మండలాలు ఆలూరు, హాలహర్వి, హొళగుంద, చిప్పగిరి, ఆస్పరి, దేవనకొండ. ఇది 1962 వరకు ద్విసభ్య నియోజక వర్గంగా వుండి 1962 నుంచి శాసన సభ నియోజక వర్గంగా మారింది. ఆంధ్ర రాష్ట్ర అవతరణ వరకు ఇది కర్ణాటక లోని బళ్ళారి జిల్లాలో ఒక ముఖ్య తాలూకాగా వుండింది. గుంతకల్లు, బళ్ళారి నుంచి ఆదోని, మంత్రాలయం, కర్నూలు వెళ్ళవలసి వస్తే ఈ గ్రామం మీదుగా వెళ్ళవలసి వుంటుంది.
ఇది మండల కేంద్రమైన ఆలూరు, కర్నూలు నుండి 0 కి. మీ. దూరం లోను, సమీప పట్టణమైన ఆదోని నుండి 26 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 2900 ఇళ్లతో, 14426 జనాభాతో 2432 హెక్టార్లలో విస్తరించి ఉంది. గ్రామంలో మగవారి సంఖ్య 7209, ఆడవారి సంఖ్య 7217. షెడ్యూల్డ్ కులాల సంఖ్య 2654 కాగా షెడ్యూల్డ్ తెగల సంఖ్య 329. గ్రామం యొక్క జనగణన లొకేషన్ కోడ్ 594164.పిన్ కోడ్: 518395.
ఎమ్మిగనూరు శాసనసభ నియోజకవర్గం
కర్నూలు జిల్లాలోని 14 శాసనసభ స్థానాలలో ఎమ్మిగనూరు శాసనసభ నియోజకవర్గం ఒకటి.
2004 ఎన్నికలలో ఎమ్మిగనూరు నియోజకవర్గం నుంచి కాంగ్రెస్ పార్టీ అభ్యర్థిగా పోటీచేసిన చెన్నకేశవరెడ్డి తన సమీప ప్రత్యర్థి తెలుగుదేశం పార్టీ అభ్యర్థి అయిన బి.వి.మోహన్ రెడ్డిపై 18373 ఓట్ల మెజారిటీతో గెలుపొందినాడు. చెన్నకేశవరెడ్డికి 78586 ఓట్లు లభించగా, మోహన్ రెడ్డి 60213 ఓట్లు పొందినాడు.